10 



Alle Finnestraalerne er leddede. Der er kun een 

 Rygfinne. Gatfinnen er lille (to — seks Straaler) eller 

 mangler. Bugfinner mangler, og dette kan ogsaa 

 gælde flere eller færre af de andre Finner, sjældnest 

 Rygfinnen*). Egentlig Sidelinie findes næppe; paa 

 Skulderringen er der flere Sanseorganer, men i øvrigt 

 er der eet paa hver Ring. 



Til Familien hører omtrent 175 Arter. De fleste hører 

 hjemme i Havet, særlig i det lave Vand ved Kysterne og 

 fortrinsvis i Troperne; som Regel foretrækker de blød, 

 plantebevokset Bund, men nogle lever paa Koralrev; enkelte 

 lever i Søpølser paa lignende Maade som Fierasfer; i det 

 aabne Hav lever kun to — tre Arter, dels drivende med 

 Sargassotangen eller paa anden Maade pelagisk, dels ved 

 Bunden paa større Dybder som vor Snippe; endelig lever 

 ikke faa Arter i Brakvand eller endog i Ferskvand. De er 

 alle klædte med et Hudpanser, der dannes af Plader, som 

 er ordnede i Ringe, saa at hver Ring, undtagen den for- 

 reste, Skulderringen, svarer til en Hvirvel. Pladerne er 

 vinkelbøjede og har i Knækket en Køl, saa at Fisken, da 

 Pladerne staar i Længderækker, bliver mer eller mindre 

 kantet og faar Længdekøle. Kroppen har syv Længde- 

 rækker af kølede Plader og altsaa syv Længdekøle (to Ryg- 

 køle, to øvre og to nedre Sidekøle og een Bugkøl; Bug- 

 kølen ophører ved Gattet, Rygkølene henimod Slutningen 

 af Rygfinnen. Bag Rygfinnen er der fire lignende Rækker 

 af kølede Plader og altsaa fire Længdekøle (to øvre og to 

 nedre Halekøle). Rygkølene kan enten gaa umiddelbart 

 over i de øvre Halekøle eller ende frit, medens de nedre 

 Halekøle danner Fortsættelsen enten af de øvre eller af 

 de nedre Sidekøle; den øvre Sidekøl paa Kroppen kan 

 ende frit eller gaa over i den øvre eller nedre Sidekøi 

 paa Halen. I Mellemrummene mellem Pladerne kan der 



*) De Arter, der har Halefinne, er som Regel i Stand til efter Tabet 

 af selv en større Del af Halen at udvikle en nv Halefinne paa Saar- 

 stedet. Halens Længde er derfor et usikkert Kendetegn. 



